de cy de cy cy cy cy cy de fr de de cy cy cy cy cy hu nl de en cy cy de cy cy en cy en de cy cy cy en en en en en id de de cy
Wrth i chi chwilio am ryseitiau, mae yna grwpiau o ryseitiau ar gyfer brecwast, prif brydau, byrbrydau, pwdinau a diodydd.
Mae pob un o’r grwpiau hyn yn cynnwys ryseitiau safonol a ryseitiau wedi eu hatgyfnerthu. Mae’r ryseitiau safonol ar gyfer trigolion sydd ag archwaeth dda, yn gallu bwyta’n dda, ddim â risg o ran maeth a dylid defnyddio’r rhain yn gyntaf.
Bwriedir hefyd i’r ryseitiau safonol gael eu defnyddio ar gyfer trigolion sydd â Diabetes, sy’n gallu dilyn diet arferol, iachus. Fe fydd sicrhau prydau rheolaidd a defnyddio’r ryseitiau cytbwys a ddarperir yn helpu rheoli Diabetes.
Ychwanegwyd eitemau bwyd at ryseitiau neu ddiodydd sydd wedi eu hatgyfnerthu, er mwyn cynyddu’r egni a’r protein sydd ynddynt ar gyfer trigolion sydd â risg o ran maeth e.e. ychwanegu llaeth sgim ychwanegol at gawl a phwdinau, ychwanegu taeniad â braster ychwanegol at lysiau, ac ychwanegu caws wedi’i grafellu at dato potsh.
Gellir defnyddio eitemau bwyd a byrbrydau ag egni uchel i drigolion ag archwaeth lai hefyd e.e.
Dylech gael cyngor ar ddefnyddio eitemau egni uwch ac eitemau wedi eu hatgyfnerthu i drigolion unigol
Holwch Ddietegydd am gyngor, ac fe fydd yn gallu dweud a fydd angen prydau wedi eu hatgyfnerthu ar eich trigolion ai peidio. Mae gwybodaeth bellach ar gael yn y Canllawiau Atgyfnerthu Bwyd.
Mae yna sawl ffordd i chi ddod o hyd i’r ryseitiau sydd eu hangen arnoch.
Gallwch chwilio yn ôl:
Math o bryd (e.e. brecwast, pwdin)
Prif gynhwysyn (e.e. wy, pysgod)
Tymheredd (e.e. poeth, oer)
Gofynion arbennig (e.e. llysieuol, dewis iachach, meddal)
Fe fydd y cyfle hwn i chwilio’n gyflym yn ei wneud yn haws i chi chwilio am ryseitiau’n unigol a chynllunio’ch bwydlen gytbwys yn gyflym.
Gallwch ychwanegu ryseitiau at eich cynllunydd bwydlenni trwy ddewis yr opsiwn ‘Ychwanegu at y Cynllunydd Bwydlenni’ i bob rysáit unigol. I arbed amser tra’n paratoi’ch bwydlen, fe fydd y system yn gadael i chi ychwanegu’r un rysáit at sawl diwrnod, ond ceisiwch gadw cymaint o amrywiaeth â phosib yn eich bwydlen gan ddefnyddio amrediad o ryseitiau.
Chwiliwch am ryseitiau yma.